
Narva Linnavalitsuse 23.12.2005 korralduse nr 1356-k 

”Narva Linnavalitsuse linnavarakomisjoni koosseisu kinnitamine” muutmine

1. ASJAOLUD JA MENETLUSE KÄIK

Narva Linnavalitsuse linnavarakomisjoni (edaspidi ka linnavarakomisjon) koosseis on kinnitatud  Narva Linnavalitsuse 23.12.2005 korraldusega nr 1356-k ning seda on muudetud Narva Linnavalitsuse 18.02.2009 korraldusega nr 162-k ja Narva Linnavalitsuse 23.02.2011 korraldusega nr 171-k. Linnavarakomisjon on tegutsenud 7 liikmelisena, teiste seas kuulub komisjoni koosseisu ka komisjoni liige Andrei Filippov. 

Juhindudes Kohaliku omavalitsuse korralduse seaduse § 22 lõike 1 punktist 17 ja § 46-1, Avaliku teenistuse seaduse § 114 lõikest 1 ja § 132 lõikest 1 ja lõikest 2 ning Narva linna põhimääruse punktidest 4.4.6 ja 5.3.2 ning võttes aluseks isikliku avalduse vabastas Narva Linnavolikogu 26.05.2011 otsusega nr 72 Andrei Filippov linnavalitsuse liikme kohustustest ja abilinnapea ametikohalt alates 23.05.2011.a.

Narva Linnavolikogu 21.06.2011.a. otsusega nr 96 kinnitati Natalja Šibalova linnavalitsuse liikmeks ja nimetati abilinnapea ametikohale alates 22.06.2011.a.

Seega on tekkinud vajadus muuta linnavarakomisjoni koosseisu.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõikele 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või linna põhimäärusega on pandud täitmiseks valitsusele. 

Narva Linnavolikogu 29.06.2000.a. määrusega nr 36/16 kinnitatud Narva linna põhimääruse punkti 5.7.1 kohaselt linnavalitsusel on õigus moodustada oma korraldusega alalisi ja ajutisi komisjone. Narva Linnavalitsuse 12.07.2006 määrusega nr 936 „Narva Linnavalitsuse Linnavarakomisjoni põhimäärus” moodustati linnavarakomisjon. Sama korralduse § 6 alusel linnavarakomisjoni koosseisu kinnitab linnavalitsus.
3. OTSUS

3.1. Arvata linnavarakomisjoni koosseisust välja komisjoni liige Andrei Filippov. 

3.2. Kinnitada linnavarakomisjoni uueks liikmeks ja linnavarakomisjoni aseesimeheks Natalja Šibalova.

4. RAKENDUSSÄTTED

4.1. Linnakantseleil teha korraldus teatavaks asjaosalistele.
4.2. Korraldus jõustub seaduses sätestatud korras.

4.3. Korraldus on võimalik vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

Tarmo Tammiste                                                               Ants Liimets

Linnapea                                                                            Linnasekretär

